  Майя Бывальцева Удмуртиын быгатонлыко пиналъёслы юрттонъя центр кылдытон вылысь ужась группа люказы. Со сярысь вераз элькунысь дышетонъя но тодосъя министр Светлана Болотникова. Огъя учкет (концепция) дасямын, матысь дыре вуоно центрлэсь модельзэ, инъет луись дышетон огазеяськонъёсты пусйыны, ваньбур поттон яке юрттӥськет сётон но тодос удысъёсысь валче ужасьёсты бырйыны кулэ Светлана Болотникова, Удмуртиысь дышетонъя но тодосъя министрСолэн верамезъя, али быгатонлыко пиналъёслы юрттэт сётыны быгатӥсьёсын пумиськонъёс мыно. Тулыс ини улосвыл кивалтэт «Талант и успех» дышетон фондэн тупанкыл гожтыны быгатоз. «Со быгатонлыко пиналъёсын сӧзнэтлыко радъям уж, огазеялоз сое, мар элькунамы али туж умой лэсьтӥське. Со олимпиадаослы дасяськон но ортчытон, профильной сменаос, стажировкаос, котькуд быгатонлыко нылпи понна азинскон сюрессэ эрико быръён», — пусйиз министр. Юрттэт пӧртэм ӧръёсъя сётӥськоз — лулчеберлыкъя, тодосъя, спортъя… Тодэ вайытом, быгатонлыко нылпиосын ужанъя центр кылдытон сярысь азьвылгес вераз вал Россиысь Мер палатаын Удмуртилэн ыстэм муртэз Владимир Байметов. Россилэн азьмуртэз Владимир Путин Федерал Собранилы вазиськоназ пусйиз, та выллем центръёсты кунысь ваньмаз улосвылъёсын кылдытыны кулэ шуыса. Быгатонлыко пиналъёслы юрттонъя но азинтонъя сӧзнэт дышетонъя «Сириус», «Кванториум», ватсаса тодон-валанъёс сётонъя но нылпи творчествоя центръёслэсь луонлыкъёссэс огазеяны кулэ. Тегъёс: Дышетон Ижкар Удмуртия пиналъёс СветланаБолотникова  